10. ΑΝΑΓΚ. ΝΟΜΟΣ υπ' αριθ. 1400 της 26/28 Ιαν. 1950  Περί απονομής ηθικών αμοιβών εις Στρατιωτικούς της Χωροφυλακής δια διακεκριμένας πράξεις. Άρθρον μόνον.-1.Από 1 Ιουν. 1949 και εφ' όσον χρόνον θα υπάρχη Αρχιστράτηγος, δια την απονομήν ηθικών αμοιβών εις τους Στρατιωτικούς της Χωροφυλακής επί διακεκριμέναις πράξεσιν, ισχύουσιν αι διατάξεις του Α.Ν. 2646/1940 "περί ηθικών αμοιβών δια διακεκριμένας πράξεις", ως αύται τροποποιούνται και συμπληρούνται δια του παρόντος. 2.Δικαίωμα απονομής ευφήμου μνείας έχουσιν, εκτός των εις το άρθρ. 2 παρ. 1 του Α.Ν. 2646/1940 αναφερομένων και ο Υπουργός Δημοσίας Τάξεως, ο Αρχηγός Χωροφυλακής, οι Ανώτεροι Διοικηταί Χωροφυλακής και οι Διοικηταί ή Διευθυνταί υπηρεσιών ταύτης εξομοιουμένων προς Ανωτέρας Διοικήσεις Χωροφυλακής. 3.Αι προαγωγαί των Οπλιτών Χωροφυλακής κατά τας διατάξεις του ως άνω Νόμου και του παρόντος, ενεργούνται δι' αποφάσεως του (Υπουργού Δημοσίας Τάξεως). Οπου εν τω Α.Ν. 2646/1940 αναφέρεται το Υπουργείον ή ο Υπουργός των Στρατιωτικών, νοείται δια την εφαρμογήν του Νόμου τούτου και του παρόντος, το Υπουργείον και ο Υπουργός (Δημοσίας Τάξεως). Ο Α.Ν. 2646/1940 περί ηθικών αμοιβών δια διακεκριμένας πράξεις, παρατεθήσεται εν τόμω 36. 4.Εκλειψάσης της εν τη παρ. 1 του παρόντος αναφερομένης προϋποθέσεως, επανέρχονται εν ισχύϊ αι διατάξεις του Νόμ. 36/1946 "περί τροποποιήσεως του Α.Ν. 2307/1940 "περί στρατιωτικής ιεραρχίας και προαγωγών εν τη Χωροφυλακή κλπ." και του εις εκτέλεσιν τούτου εκδοθέντος Β.Δ/τος "περί των απονεμομένων Επαίνων και Μεταλλίων εις τους Στρατιωτικούς της Χωροφυλακής δια διακεκριμένας πράξεις". Εκκρεμείς υποθέσεις δια διακεκριμένας πράξεις τελεσθείσας μετά την 1 Ιουν. 1949, εφ' ων όμως δεν εξεδόθησαν Δ/τα, αποφάσεις ή διαταγαί περατούσαι ταύτας μέχρι της ημέρας λήξεως της ισχύος του παρόντος, διέπονται υπό των εν των προηγουμένω εδαφίω μνημονευομένων διατάξεων, υφ' ων εξακολουθούσιν επίσης να διέπωνται και αι τυχόν εκκρεμείς υποθέσεις δια διακεκριμένας πράξεις τελεσθείσας προ της αυτής ως άνω χρονολογίας (1 Ιουν. 1949). Αι λεπτομέρειαι της εφαρμογής του παρόντος κανονισθήσονται δι' αποφάσεως του Υπουργού (Δημοσίας Τάξεως).  (Αντί για τη σελ. 23) Σελ. 23 (α) Τεύχος Η73-Σελ. 23 Ηθικές Αμοιβές  Προσωπικού (΄Ενοπλου-Πολιτικού) Υπ.Δημ.Τάξης  4.Α.γ.9-10   402

[Source: greek_legal_code_raptarchis | Tokens: 2031]